CELEX: 
Language: et
Date: 2020-06-17 00:00:00
Title: KOMISJONI DELEGEERITUD MÄÄRUS (EL) …/…, millega muudetakse delegeeritud määrust (EL) 2017/40 koolikava rakendamise hindamise osas

EUROOPA
                       KOMISJON
                                               Brüssel, 17.6.2020
                                               C(2020) 3909 final
             KOMISJONI DELEGEERITUD MÄÄRUS (EL) …/…,
                                    17.6.2020,
   millega muudetakse delegeeritud määrust (EL) 2017/40 koolikava rakendamise
                                 hindamise osas
ET                                                                            ET
 ---pagebreak---                                            SELETUSKIRI
   1.       DELEGEERITUD ÕIGUSAKTI TAUST
   Liikmesriigid, kes osalevad määruses (EL) nr 1308/2013 sätestatud ELi koolipuuvilja, -
   köögivilja ja -piima kavas, peavad hindama kõnealuse kava rakendamist.
   Käesolevas delegeeritud õigusaktis sätestatakse sellise teabe laad ja liik, mida liikmesriigid
   peavad esitama oma hindamisaruandes (-aruannetes), et hinnata koolikava tulemuslikkust
   võrreldes selle eesmärkidega suurendada teatavate põllumajandustoodete osakaalu laste
   toiduvalikus ja õpetada neile tervislikke toitumisharjumusi.
   Selle eesmärk on parandada liikmesriikide 1. märtsiks 2023 esitatavate hindamisaruannete
   kvaliteeti ning hõlbustada komisjonil tulemuste hindamist ja konsolideerimist ELi tasandil.
   2.       ÕIGUSAKTI VASTUVÕTMISELE EELNENUD KONSULTEERIMINE
   Komisjon konsulteeris liikmesriikide ekspertidega põllumajandusturgude eksperdirühma
   loomsete saaduste sektoris.
   Enne käesoleva delegeeritud õigusakti ettevalmistamist esitas komisjon eksperdirühma
   20. septembri 2018. aasta koosolekul mittesiduvad suunised, et aidata liikmesriikidel
   koolikava hinnata. Need hindamissuunised sisaldasid 1) mõisteid ja näiteid, et saada nõuetest
   ühtmoodi aru, 2) ühiseid hindamisküsimusi ja vastavaid näitajaid ning 3) hindamisaruande
   kavandit.
   Komisjon arutas nimetatud hindamissuunistel põhinevat delegeeritud õigusakti eelnõu
   eksperdirühma 12. detsembri 2019. aasta ja 20. veebruari 2020. aasta koosolekul.
   Kui eksperdirühma koosolek kokku kutsuti, edastas komisjon delegeeritud õigusakti eelnõu
   Euroopa Parlamendile ja nõukogule.
   Delegeeritud määruse eelnõu oli alates 26. märtsist 2020 kuni 23. aprillini 2020 üleval
   Euroopa Komisjoni portaalis „Avaldage arvamust!“, et koguda kodanike ja sidusrühmade
   seisukohti. Üks sidusrühm, Belgia ühing European Plant-based Food Association andis
   tagasisidet, soovitades lisada koolikavasse piimatoodete taimepõhised alternatiivid. See ei
   kuulu õigusakti kohaldamisalasse.
   3.       DELEGEERITUD ÕIGUSAKTI ÕIGUSLIK KÜLG
   Käesoleva delegeeritud õigusaktiga muudetakse komisjoni delegeeritud määruse (EL)
   2017/40 artiklit 9 järelevalve ja hindamise kohta.
   Uues lõikes kirjeldatakse üksikasjalikult selle teabe laadi ja liiki, mille liikmesriigid esitavad
   oma hindamisaruandes (-aruannetes), ning võimaldatakse liikmesriikidel, kes rakendavad
   kava piirkondlikul tasandil, esitada vastav arv hindamisaruandeid.
   Samal ajal muudetakse rakendusaktiga komisjoni rakendusmäärust (EL) 2017/39, et sätestada
   üksikasjalikud erieeskirjad liikmesriikide hindamisaruannete ühtse vormi ja sisu kohta.
ET                                                 1                                                  ET
 ---pagebreak---                        KOMISJONI DELEGEERITUD MÄÄRUS (EL) …/…,
                                                   17.6.2020,
        millega muudetakse delegeeritud määrust (EL) 2017/40 koolikava rakendamise
                                               hindamise osas
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 17. detsembri 2013. aasta määrust (EL)
   nr 1308/2013, millega kehtestatakse põllumajandustoodete ühine turukorraldus ning millega
   tunnistatakse kehtetuks nõukogu määrused (EMÜ) nr 922/72, (EMÜ) nr 234/79, (EÜ)
   nr 1037/2001 ja (EÜ) nr 1234/2007,1 eriti selle artikli 24 lõike 2 punkti b ja artikli 223 lõike 2
   punkti a,
   ning arvestades järgmist:
   (1)     Komisjoni delegeeritud määruse (EL) 2017/402 artikli 9 lõike 2 kohaselt peavad
           liikmesriigid hindama oma koolikava rakendamist, et teha kindlaks selle tulemuslikkus
           koolikava eesmärkide saavutamisel, s.o suurendada teatavate põllumajandustoodete
           osakaalu laste toiduvalikus ja õpetada neile tervislikke toitumisharjumusi. Liidu abi
           kasutamise läbipaistvuse ja aruandekohustuse suurendamiseks tuleks täpsustada sellise
           teabe laad ja liik, mille liikmesriigid peavad oma hindamisaruannetes komisjonile
           esitama.
   (2)     Seepärast tuleks delegeeritud määrust (EL) 2017/40 vastavalt muuta,
   ON VASTU VÕTNUD KÄESOLEVA MÄÄRUSE:
                                                   Artikkel 1
   Delegeeritud määruse (EL) 2017/40 artiklit 9 muudetakse järgmiselt.
   (1)       Lõige 2 asendatakse järgmisega:
             „2. Liikmesriigid hindavad koolikava rakendamist, et teha kindlaks selle
             tulemuslikkus eesmärkide saavutamisel, s.o suurendada puu- ja köögivilja ning piima
             ja piimatoodete osakaalu laste toiduvalikus ning õpetada neile tervislikke
             toitumisharjumusi.        Selle     hindamise       tulemused     esitatakse      komisjonile
             hindamisaruandena. Liikmesriik, kes rakendab koolikava piirkondlikul tasandil, võib
             esitada vastava arvu hindamisaruandeid.“
   (2)       Lõike 5 esimeses lõigus asendatakse sissejuhatav osa järgmisega:
             „Kui liikmesriik ei esita rakendusmääruse (EL) 2017/39 artikli 8 lõikes 2 nimetatud
             tähtaja jooksul komisjonile hindamisaruannet (või hindamisaruandeid), mis sisaldab
   1
           ELT L 347, 20.12.2013, lk 671.
   2
           Komisjoni 3. novembri 2016. aasta delegeeritud määrus (EL) 2017/40, millega täiendatakse Euroopa
           Parlamendi ja nõukogu määrust (EL) nr 1308/2013 seoses liidu toetusega, mida antakse
           haridusasutustes puu- ja köögivilja, banaanide ja piima pakkumiseks, ning muudetakse komisjoni
           delegeeritud määrust (EL) nr 907/2014 (ELT L 5, 10.1.2017, lk 11).
ET                                                      2                                                   ET
 ---pagebreak---             (sisaldavad) käesoleva artikli lõikes 2 sätestatud hindamise tulemusi, vähendatakse
            järgmise lõpliku eraldise summat järgnevalt:“.
                                              Artikkel 2
   Käesolev määrus jõustub kolmandal päeval pärast selle avaldamist Euroopa Liidu Teatajas.
   Käesolev määrus on tervikuna siduv ja vahetult kohaldatav kõikides liikmesriikides.
   Brüssel, 17.6.2020
                                                Komisjoni nimel
                                                president
                                                Ursula VON DER LEYEN
ET                                                3                                             ET